Kako sam postao odgovoran

Otkada znam za sebe, u glavi mi se kao gramofonska ploča vrti pitanje: „Kako uzgojiti odgovornost u svoju okolinu?“ Hm…

U mojoj obitelji ponekad nedostaje odgovornosti, a primjeri su: kasno ustajanje, neuredan krevet pa ponekad čak i neoprano posuđe. Nakon nekog razmišljanja odlučio sam promijeniti stare navike tako što ću ići ranije spavati da se ustanem ranije jer tko rano rani, dvije sreće grabi. Kada ustanem, pospremit ću krevet i zaputiti se u kuhinju. Zgrijat ću si mlijeko i na krišku tosta namazati džema i maslaca. Zatim ću tri minute četkati zube. Poslije ručka oprat ću svo posuđe da se baka ne mora mučiti. To se čini kao dobar plan!

Evo, prošao je tjedan otkada vršim svoj plan! Jedan, ali vrijedan! Toliko je učinkovit da se čak i mama pridružila. Znam da, ako želim vidjeti promjene oko sebe, moram i sam biti promijenjen.

SJEME: odgovornost

Mislim da bi ova priča mogla pomoći mojoj sestri zato što ona nije odgovorna spram kućanskih poslova.

Tomislav Vukman, 5.a

OŠ „Brda“, Split

*Stručni suradnik: Antonija Medak, mag.bibl.*

*Mentorica: Davora Radić, prof. hrvatskog jezika*